**PLOUA INTR-UNA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PLOUĂ ÎNTR-UNA

Plouă într-una.

Toamna grăbită îşi pune cununa

De nori şi de vânt.

Mari picături se zdrobesc de pământ

Cu un zgomot ciudat.

Totul în jur îmi pare pictat în nuanţe de gri.

Natura îmi cântă cu buzele ude,

În vagi simfonii,

Sorocul de moarte al frunzelor gata să cadă.

În livadă,

Copacii se-agaţă cu ghiarele ude, de bolta murdară.

Ce bine era ăsta vară!

În freamăt de zori,

Din zare în zare,

Covoare de flori

Vesteau ziua nouă.

Şi câmpul, era un cer presărat

Cu boabe de rouă.

Printre macii arzând,

Se-agăţau adierea şi vântul cel blând

Şi zâmbeai fericită.

Erai zâna luminii,

Pe un drum neştiut,

Din basme ivită.

Azi totul e ud.

E rosu-aramiu tot verdele crud

Şi plouă într-una!

Dă-mi mâna!